बेरोजगार शिक्षकों ने किया आंदोलन का एलान
राजस्थान संयुक्त शिक्षक संघर्ष समिति ने अपनी तीन सूत्री मांगों को लेकर आंदोलन का एलान किया है।
समिति के उपेन यादव ने बताया कि वे सरकार से वर्ष 2012 की भर्ती के 40 हजार तृतीय श्रेणी शिक्षकों को नियमित करने, वर्ष 2013 की भर्ती के शेष रहे 7 हजार शिक्षकों को नियुक्ति देने और सुप्रीम कोर्ट में आरटेट के मामले पर अपना पक्ष मजबूती से रखने की मांग कर रहे हैं। सरकार बार बार आश्वासन देती है, लेकिन आगे कोई कार्रवाई नहीं हो रही। इससे चयनित और बेरोजगार शिक्षकों में आक्रोश है। यादव ने इस मामले के समाधान के लिए सरकार को 7 दिन का समय देते हुए कहा है कि इसके बाद राज्यभर में आंदोलन किया जाएगा।
hin_Deva hin_Deva hin_Deva